Plaasaanval: Bejaardes vermoor, seun kritiekDawid en Ralie de Villiers, albei in hul tagtigs, en hul seun Davie (53) is Woensdagoggend op hul plaas in die Oos-Kaap aangeval. Volgens kaptein Ursula Roelofse, ŉ polisiewoordvoerder, het die voorval op hul plaas, Broadlands naby Barkly-Oos plaasgevind. “Die aanvallers het deur ŉ klein venstertjie toegang tot hul plaashuis bekom. Die bejaarde egpaar is verskeie kere met ŉ skerp voorwerp gesteek, hul seun het ook erge beserings opgedoen,” het Roelofse gesê. Die egpaar se dogter, Christina de Villiers, het op hul liggame afgekom. Volgens OFM is De Villiers en die egpaar se skoonseun, Johan Olivier, albei dokters in Barkly-Oos. OFM berig die Vrystaatse lugambulansdiens, Aerocare, is onderweg na Bloemfontein met Dawie sodat hy daar behandel kan word. Niemand is nog in verband met die voorval in hegtenis geneem nie.